ร้านอาหารขนาดกลาง ในเมืองดำเนินสะดวก ร้านขนาด2คูหา ที่มีลูกค้า แวะเวียนมาไม่ขาดสาย โดยเฉพาะวันหยุด ที่มักจะเป็นครอบครัวที่พากันมาทานอาหารกันพร้อมหน้าพร้อมตา เป็นกลุ่มใหญ่ 

ร้านอาหารแบบจริงจัง ที่ร้านดูดีหน่อย ไม่ใช่ร้านอาหารตามสั่ง หรือร้านข้าวต้ม ในดำเนินสะดวกมีไม่เยอะ แค่ 2-3 ร้าน ร้านฟอร์ยูจึงเป็นอีกร้านที่เหมือนไว้รับแขกได้ ครอบครัวกลับมาเที่ยวบ้านก็พากันมากิน แถมร้านนี้ยังอยู่ไม่ไกลจากตลาดดำเนินฯ

วันนี้ก็มากับครอบครัวมาทานก่อนจะกลับกทม. มาถึงร้าน โต๊ะเกือบเต็ม ทั้งโต๊ะจองและที่นั่งอยู่ก่อนแล้ว 

อาหารมีให้เลือกหลากหลาย ทั้งแบบกับข้าว อาหารจานเดียว สเต็ก เมนูแนะนำและขึ้นชื่อของที่นี้ คือ ไก่ผัดเม็ดมะม่วง ปลาช่อนราชบุรี คือปลาช่อนทอดเสิร์ฟคู่กับยำมะเขือยาว 

ที่สั่งวันนี้
● ฮ้อยจ้อ เสิร์ฟพร้อมสับปะรด และน้ำจิ้มบ๊วย รสชาติเฉยๆ กรอบ ไม่อมน้ำมัน 
● ต้มยำปลาเก๋าน้ำข้น รสชาติอร่อยกลมกล่อม เปรี้ยวนำ ปลาสดเนื้อแน่น
● ยำกุ้งฟู คล้ายยำปลาดุกฟู แต่เป็นกุ้ง ทอดมาฟู น้ำยำเปรี้ยวไปหน่อย ใส่น้ำยำไม่ต้องเยอะได้รสกำลังดี 
● เต้าหู้ทรงเครื่อง รสชาติอร่อยอ่อนๆ เครื่องมีหมูสับ ปู กุ้ง เห็ด ผักนิดหน่อย 

มื้อนี้รวมประมาณ 700 กว่าบาท ราคาอาหารอยู่ที่ 100-200 

ของหวานมีไอศครีมยี่ห้อเอเต้

อาหารรอไม่นานประมาณ 10 นาทีก็ได้ บริการเฉยๆไม่ได้บริการอะไรเป็นพิเศษ

ร้านมีไวไฟ จอดรถริมถนนหน้าร้านและซอยข้างร้าน

ใช้บริการ ณ 3/01/16 : 13.00 น. โดยประมาณ